Diari Oficial de la Generalitat Valenciana


Sumari del DOGV 9137, del 28-07-2021 (2021/8104)

Extracte de la Resolució de 14 de juliol de 2021, del rector de la Universitat Politècnica de València, per la qual es convoquen els ajuts del programa propi Euromovex per a finançar estades dins d'un acord de doble titulació internacional durant el curs acadèmic 2021-2022.
----------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9137

Data del DOGV
:   28-07-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/8104


Data del document
:   14-07-2021

Organisme emissor
:   Universitat Politècnica de València

Tipus de document
:   Extracte

Descriptors 

:   * ajuda pública

Extracte de la Resolució de 14 de juliol de 2021, del rector de la Universitat Politècnica de València, per la qual es convoquen els ajuts del programa propi Euromovex per a finançar estades dins d'un acord de doble titulació internacional durant el curs acadèmic 2021-2022. [2021/8104]  
BDNS (identif.): 576105.  
  
De conformitat amb el previst els articles 17.3b i 20.8.a de la llei 38/2003, de 17 de novembre, general de subvencions, es publica l'extracte de la convocatòria, el text de la qual es pot consultar complet a la Base de dades nacional de subvencions   
(http://www.pap.minhap.gob.es/bdnstrans)  
  
Primera. Objecte de la convocatòria  
Euromovex és un programa propi finançat íntegrament amb fons de la Universitat Politècnica de València (UPV) que té com a objectiu fomentar la mobilitat sota acords de doble titulació establits amb universitats estrangeres, finançant estades per estudis en els casos en els quals no puguen finançar-se amb el Programa Erasmus+. La durada de l'estada podrà ser d'un semestre o d'un curs acadèmic.  
  
Segona. Crèdit pressupostari i quantia de les ajudes  
L- import màxim total de 141.000 euros.  
S'adjudicaran les beques disponibles fins a cobrir el pressupost adjudicat a aquesta convocatòria segons les condicions econòmiques descrites a continuació:   
L'ajut serà de 250 euros mensuals i la dotació final dependrà de la durada de l'estada. Les estades anuals seran finançables fins a un màxim de tres-cents dies (10 mesos). Les estades semestrals seran finançables fins a un màxim de dos-cents deu dies (7 mesos).  
Els becaris amb assignació econòmica per a estades d'un semestre podran sol·licitar ampliació a estada de curs complet fins al 15 de desembre de 2021. Les sol·licituds seran avaluades i resoltes d'acord amb la disponibilitat de pressupost, previ informe positiu de l'Oficina de Relacions Internacionals del centre d'origen.  
  
La durada de l'estada es calcula en mesos de trenta dies. L'import final del període de mobilitat es determinarà multiplicant el nombre de mesos de la mobilitat per l'import de l'ajuda mensual. En el cas de mesos incomplets, l'ajuda econòmica es calcularà multiplicant el nombre de dies del mes incomplet per 1/30 de l'ajuda mensual. Els mesos incomplets es considera que tenen també trenta dies.  
Només seran finançables els períodes d'estada presencial (amb desplaçament físic) en el país de la universitat de destinació.  
En cas de resultar algun romanent del pressupost inicial de 141.000 euros, s'incrementarà la dotació mensual. Per al càlcul d'aquest increment es tindrà en compte el nombre de beneficiaris i el total de mesos finançats.  
  
Tercera. Destinació de les beques  
Podran sol·licitar aquestes beques els estudiants de la UPV amb matrícula activa en el curs 2020-2021 que continuen estudis de doble titulació internacional en una titulació oficial de grau o màster durant el curs 2021-22 i que complisquen els requisits de la convocatòria.  
  
Quarta. Bases reguladores  
www.opii.upv.es  
  
Cinquena. Sol·licituds  
Les sol·licituds s'emplenen a través del sistema de gestió de convocatòries de l'aplicació AIRE de la UPV.  
El termini de presentació de sol·licituds en la plataforma AIRE (accés des de la intranet personal UPV) serà de deu dies a partir de la data de publicació en el Diari Oficial de la Generalitat Valenciana.  
  
València, 14 de juliol de 2021.- El vicerector d'Internacionalització i Comunicació: José Francisco Monserrat del Río.